আলি হায়দার, ভোলাহাট (চাঁপাইনবাবগঞ্জ) প্রতিনিধি : চিকিৎসা বঞ্চিত হত দরিদ্র জনগোষ্ঠির পাশে দাঁড়িয়েছে দ্রোহী জনসেবা সংঘ। ভোলাহাট উপজেলার জনগোষ্ঠির চিকিৎসা সেবার জন্য দিনব্যাপী বিনামূল্যে বিশেষজ্ঞ চিকিৎসা ক্যাম্প করেছে দ্রোহী জনসেবা সংঘটি। বুধবার দিনব্যাপী এ চিকিৎসা সেবা প্রদান করা হয়। গ্রামের প্রান্তিক জনগোষ্ঠির জন্য তাদের এ আয়োজনকে এক অনন্য দৃষ্টান্ত বলে আখ্যায়িত করেছেন স্থানীয়রা।